CELEX: 62019TN0636
Language: lv
Date: 2019-09-24 00:00:00
Title: Lieta T-636/19: Prasība, kas celta 2019. gada 24. septembrī – Chemours Netherlands/ECHA

25.11.2019   
            
            
               LV
            
            
               Eiropas Savienības Oficiālais Vēstnesis
            
            
               C 399/80
            
         
      Prasība, kas celta 2019. gada 24. septembrī – Chemours Netherlands/ECHA
      (Lieta T-636/19)
      (2019/C 399/98)
      Tiesvedības valoda – angļu
      
         Lietas dalībnieki
      
      
         Prasītāja: Chemours Netherlands BV (Dordrecht, Nīderlande) (pārstāvji: R. Cana, E. Mullier, un F. Mattioli, advokāti)
      
         Atbildētāja: Eiropas Ķimikāliju aģentūra (ECHA)
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atzīt prasības pieteikumu par pieņemamu un pamatotu;
               
            
                  —
               
               
                  atcelt apstrīdēto lēmumu, ciktāl ar to 2,3,3,3-tetrafluoro-2-(heptafluoropropoksīds)propionskābe, tās sāļi un tās acilhalogenīdi (kas iekļauj visus to individuālos izomērus un to kombinācijas) ir iekļauti vielu, kas rada ļoti lielas bažas, kandidātu sarakstā kā viela, kas rada līdzīgas bažas cilvēku veselībai, un/vai ciktāl ar to 2,3,3,3-tetrafluoro-2-(heptafluoropropoksīds)propionskābe, tās sāļi un tās acilhalogenīdi (kas iekļauj visus to individuālos izomērus un to kombinācijas) ir iekļauti to vielu kandidātu sarakstā, kas rada līdzvērtīgas bažas attiecība uz vidi;
               
            
                  —
               
               
                  piespriest atbildētājai atlīdzināt šajā tiesvedībā radušos tiesāšanās izdevumus; un
               
            
                  —
               
               
                  veikt tādus citus vai turpmākus pasākumus, kurus Vispārējā tiesa uzskatītu par nepieciešamiem.
               
            
         Pamati un galvenie argumenti
      
      Lai pamatotu savu prasību, prasītāja izvirza divus pamatus.
      
                  1.
               
               
                  Ar pirmo pamatu tiek apgalvots, ka aģentūra esot pārkāpusi Eiropas Parlamenta un Padomes Regulas (EK) Nr. 1907/2006 (1) 57. panta f) punktu un esot pārsniegusi savu kompetenci atbilstoši šai tiesību normai, kā arī esot pieļāvusi acīmredzamu kļūdu vērtējumā.
               
            
                  2.
               
               
                  Ar otro pamatu tiek apgalvots, ka ar apstrīdēto lēmumu esot pārkāpts samērīguma princips, jo šis lēmums neesot nepieciešams vai atbilstošs.
               
            
         (1)  Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).